Հավելված

ՀՀ ներքին գործերի նախարարի

2024 թվականի սեպտեմբերի «19»-ի N 5408-Ա հրամանի

**ԾՐԱԳԻՐ**

**Միգրացիայի և քաղաքացիության ծառայության օտարերկրացիների իրավական կարգավիճակի որոշման վարչության կացության կարգավիճակների** **բաժնի փորձագետի կողմից իրականացվող աշխատանքների**

1. **Ներգրավման դեպքը և հիմնավորումները**

Միգրացիայի և քաղաքացիության ծառայության օտարերկրացիների իրավական կարգավիճակի որոշման վարչության կացության կարգավիճակների բաժնի աշխատանքների ծավալների ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ:

**2․** **Փորձագետին ներկայացվող պահանջները**

1. բարձրագույն կրթություն.
2. հայերենի իմացություն․

3) հանրային ծառայության կամ փաստաթղթավարության աշխատանքների կամ քաղաքացիության կամ անձնագրավորման գործի կամ միգրացիայի բնագավառում առնվազն մեկ տարվա ստաժ․

4) համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․

5) համակարգչով և ժամանակակից այլ տեխնիկական միջոցներով աշխատելու ունակություն:

**3․ Աշխատանքների իրականացման ժամանակահատվածը**

Փորձագետը ներգրավվում է 6 (վեց) ամիս ժամկետով։

**4․ Աշխատանքների ակնկալվող արդյունքը**

1. իրականացնում է օտարերկրացիներին հանձնված  կացության քարտերի դիմումների արխիվացումը,
2. իրականացնում է արդեն իսկ տպագրված  քարտերը Վ.Սարգսյան հասցեի միասնական գրասենյակ առաքելուց առաջ իրականացվող փաստաթղթային աշխատանքների կազմակերպումը,
3. իրականացնում է այլ ընթացիկ արխիվային գործառույթների ընթացիկ աշխատանքները։

**5․ Հաշվետվությունների ներկայացման և դրանց գնահատման արդյունքների ամփոփիչ ժամկետները**

1. փորձագետի աշխատանքը գնահատվում է եռամսյակի վերջում.
2. կատարված աշխատանքի արդյունքը գնահատվում է բավարար, լավ կամ գերազանց:

**6․ Աշխատանքի գնահատման չափանիշները**

1. Օտարերկրացիներին հանձնված  կացության քարտերի դիմումների արխիվացումը իրականացում,
2. Արդեն իսկ տպագրված  քարտերը Վ.Սարգսյան հասցեի միասնական գրասենյակ առաքելուց առաջ իրականացվող փաստաթղթային աշխատանքների կազմակերպում,
3. Այլ ընթացիկ արխիվային գործառույթների ընթացիկ աշխատանքների իրականացում։